CELEX: 32015R0192
Language: hu
Date: 2015-02-09 00:00:00
Title: A Tanács (EU) 2015/192 rendelete ( 2015. február 9. ) az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetéséről szóló 174/2005/EK rendelet módosításáról

2015.2.10.   
               
               
                  HU
               
               
                  Az Európai Unió Hivatalos Lapja
               
               
                  L 33/1
               
            
         A TANÁCS (EU) 2015/192 RENDELETE
         (2015. február 9.)
         az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetéséről szóló 174/2005/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikke (1) bekezdésére,
         tekintettel az Elefántcsontparttal szembeni korlátozó intézkedések megújításáról szóló, 2010. október 29-i 2010/656/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 2010/656/KKBP határozat hatályon kívül helyezte a 2004/852/KKBP tanácsi közös álláspontot (2), és megújította az Elefántcsontparttal szemben bevezetett korlátozó intézkedéseket az Egyesült Nemzetek Biztonsági Tanácsának (ENSZ BT) 1572 (2004) határozata és az annak helyébe lépő későbbi ENSZ BT-határozatok végrehajtása érdekében. A 174/2005/EK tanácsi rendelet (3) a 2004/852/KKBP közös álláspont érvényre juttatása érdekében került elfogadásra, jelenleg pedig 2010/656/KKBP határozatot juttatja érvényre az Unió szintjén az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetése révén.
                  
               
                     (2)
                  
                  
                     A (KKBP) 2015/202 tanácsi határozat (4) elfogadását követően indokolt a belső elnyomás céljára felhasználható felszerelések eladására, szolgáltatására, átadására vagy kivitelére vonatkozó tilalomnak egy további eltéréssel való kiegészítése, amely adott esetben lehetővé teszi bizonyos felszerelések bányászatban és infrastrukturális beruházásokban, polgári célokra való használatra történő engedélyezését.
                  
               
                     (3)
                  
                  
                     Ez az intézkedés az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásának biztosítása céljából – a végrehajtásához uniós szintű szabályozás szükséges.
                  
               
                     (4)
                  
                  
                     A 174/2005/EK rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 174/2005/EK rendelet a következőképpen módosul:
            
                        1.
                     
                     
                        Az 1. cikket el kell hagyni.
                     
                  
                        2.
                     
                     
                        A 4a. cikk helyébe a következő szöveg lép:
                        
                           „4a. cikk
                           
                              (1)   A 3. cikktől eltérve, annak a tagállamnak a II. mellékletben felsorolt illetékes hatósága, amelyben az exportőr letelepedett, illetve – amennyiben az exportőr az Unió területén nem letelepedett – amelyből a felszerelések eladására, szolgáltatására, átadására vagy kivitelére sor kerülhet, az általa megfelelőnek vélt feltételek mellett engedélyezheti az I. mellékletben foglalt, halált nem okozó felszerelések eladását, szolgáltatását, átadását vagy kivitelét, miután megállapította, hogy a szóban forgó, halált nem okozó felszerelések kizárólag azt a célt szolgálják, hogy az elefántcsontparti biztonsági erők a közrend fenntartásához csak megfelelő és arányos erőt alkalmazhassanak.
                           
                           
                              (2)   A 3. cikktől eltérve, annak a tagállamnak a II. mellékletben felsorolt illetékes hatósága, amelyben az exportőr letelepedett, illetve – amennyiben az exportőr az Unió területén nem letelepedett– amelyből a felszerelések eladására, szolgáltatására, átadására vagy kivitelére sor kerülhet, az általa megfelelőnek vélt feltételek mellett engedélyezheti az I. mellékletben felsorolt, belső elnyomás céljára felhasználható felszerelések eladását, szolgáltatását, átadását vagy kivitelét, amennyiben ezek a felszerelések kizárólag az elefántcsontparti biztonsági ágazat reformfolyamatának támogatását szolgálják, vagy amennyiben azokat kizárólag az Egyesült Nemzetek elefántcsontparti művelete (UNOCI) és az azt támogató francia erők támogatására vagy az általuk történő felhasználásra szánják.
                           
                           
                              (3)   Az (1) és (2) bekezdésben említett engedélyeket a 428/2009/EK rendelet 11. cikkében előírt részletes szabályoknak megfelelően kell megadni és azok az Unió egész területére érvényesek.
                           
                           
                              (4)   Az érintett tagállam az engedélyezést követő két héten belül értesíti a többi tagállamot és az Európai Bizottságot az e cikk alapján megadott engedélyekről.
                           
                           
                              (5)   Nem adható engedély olyan tevékenységekhez, amelyeket már elvégeztek.”
                           
                        
                     
                  
                        3.
                     
                     
                        A szöveg a következő cikkel egészül ki:
                        
                           „4b. cikk
                           
                              (1)   A 3. cikktől eltérve, annak a tagállamnak a II. mellékletben felsorolt illetékes hatósága, amelyben az exportőr letelepedett, illetve – amennyiben az exportőr az Unió területén nem letelepedett– amelyből a felszerelések eladására, szolgáltatására, átadására vagy kivitelére sor kerülhet, az általa megfelelőnek vélt feltételek mellett engedélyezheti az I. melléklet 4. pontjában felsorolt felszerelések eladását, szolgáltatását, átadását vagy kivitelét, amennyiben a felszereléseket a bányászatban és az infrastrukturális projektekben, kizárólag polgári célokra használják fel.
                           
                           
                              (2)   Az (1) bekezdésben említett engedélyt a 428/2009/EK rendelet 11. cikkében előírt részletes szabályoknak megfelelően kell megadni és az az Unió egész területére érvényes.
                           
                           
                              (3)   Az exportőrök az engedélykérelmük elbírálásához szükséges valamennyi információt benyújtják az illetékes hatóságnak.
                           
                           
                              (4)   Az illetékes hatóság kizárólag abban az esetben engedélyezheti az I. melléklet 4. pontjában felsorolt felszerelések eladását, szolgáltatását, átadását vagy kivitelét, ha megállapította, hogy a felszereléseket a bányászatban és az infrastrukturális projektekben, kizárólag polgári célokra használják fel.
                           
                           
                              (5)   Az érintett tagállam legalább két héttel korábban tájékoztatja a többi tagállamot és a Bizottságot az (1) bekezdésében említett engedély megadására irányuló szándékáról.
                           
                           
                              (6)   Nem adható engedély olyan tevékenységekhez, amelyeket már elvégeztek.”
                           
                        
                     
                  
                        4.
                     
                     
                        Az I. melléklet címe helyébe a következő cím lép:
                        „A 3., 4a. és 4b. cikkben említett, belső elnyomás céljára használható felszerelések jegyzéke”.
                  
                        5.
                     
                     
                        A II. melléklet címe helyébe a következő cím lép:
                        „A 4a. és 4b. cikkben említett illetékes hatóságok listája”.
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2015. február 9-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  HL L 285., 2010.10.30., 28. o.
         
         
            (2)  A Tanács 2004/852/KKBP közös álláspontja (2004. december 13.) az Elefántcsontpart elleni korlátozó intézkedésekről (HL L 368., 2004.12.15., 50. o.).
         
            (3)  A Tanács 174/2005/EK rendelete (2005. január 31.) az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetéséről (HL L 29., 2005.2.2., 5. o.).
         
            (4)  A Tanács (KKBP) 2015/202 határozata (2015. február 9.) az Elefántcsontparttal szembeni korlátozó intézkedések megújításáról szóló 2010/656/KKBP határozat módosításáról (Lásd e Hivatalos Lap 37. oldalát.).